Se m’a guarit damb ua causa qu’è tengut ena man, pro me poirie hèr pèrder damb ua auta que, per exemple, me balhèsse entà aulorar.” E dempús eth rei Yunan li didec ath sòn visir: “Ò, visir, qué mos cau hèr damb eth?” E eth visir responec: “Qu’auem de manar de seguit que mo’l hèsquen a vier, e quan sigue aciu esgorjar-lo, e d’aguesta manèra te desliuraràs deth sòn malefici, e quedaràs esdegat e tranquil.